**Steve Ott** (s. 19. elokuuta 1982 Summerside, Prinssi Edwardin saari, Kanada) on kanadalainen ammattilaisuransa lopettanut jääkiekkoilija, ja nykyinen apuvalmentaja. Hän oli fyysinen laitahyökkääjä, nopea luistelija ja osasi tarvittaessa myös tapella.*lähde?* Ott pelasi urallaan 14 kautta NHL:ssä, yhdeksän kautta Dallas Starsissa, kaksi kautta Buffalo Sabresissa, kaksi kautta St. Louis Bluesissa, puoli kautta Detroit Red Wingsissä ja puoli kautta Montreal Canadiensissa

Ura
---

Ott pelasi ennen NHL:ää kolme kautta OHL-joukkue Windsor Spitfiresissä. Dallas Stars varasi hänet ensimmäisellä kierroksella ja numerolla #25 kesällä 2000. Kaudella 2000–2001 hänet valittiin OHL:n kolmanteen ja CHL:n toiseen tähdistökentälliseen sekä kaudella 2001–2002 OHL:n toiseen tähdistökentälliseen. Kaudeksi 2002–2003 Ott siirtyi Dallas Starsin organisaatioon. Hän pelasi NHL:ssä 26 ottelua tehoin 3+4=7 ja suurimman osan kaudesta farmijoukkue Utah Grizzliesissä.

Kaudella 2003–2004 Ott murtautui Starsin NHL-kokoonpanoon ja pelasi 73 ottelua. Ott pelasi työsulkukauden 2004–2005 AHL:n Hamilton Bulldogsissa. Kaudella 2006–2007 Ott pelasi vain 19 ottelua loukattuaan nilkkansa lokakuussa 2006.

Ott on viime vuosina kehittynyt paljon myös pisteiden tekemisessä ja kaudella 2008–2009 hän teki henkilökohtaisen piste-ennätyksensä tehoin 19+27=46 ollen myös joukkueen neljänneksi paras pistemies Mike Modanon kanssa. Vuotta myöhemmin Ott teki NHL:n yhden kauden henkilökohtaisen jäähyennätyksensä 153 minuutillaan. Kaudella 2010–2011 hänen jäähyminuuttimääränsä nousi vieläkin korkeammalle, 183 minuuttiin. Enemmän on tullut ainoastaan työsulkukaudella 2004–2005 AHL:n runkosarjassa, kun jäähyminuutteja kertyi 279. Maaliskuussa 2010 Ott teki Starsin kanssa nelivuotisen jatkosopimuksen, joka toi hänelle keskimäärin 2,95 miljoonaa dollaria kaudessa.

Ott pelasi Starsissa kauden 2011–2012 loppuun. Hän teki tuon kauden aikana 39 pistettä ja taklasi 278 kertaa, neljänneksi eniten koko NHL:ssä. Kauden jälkeen Ott oli osallisena Starsin ja Buffalo Sabresin välisessä kaupassa, jossa hän siirtyi Adam Pardyn kanssa Sabresiin vaihdossa Derek Royhin.

Buffalo Sabres nimesi ennen kautta 2013–2014 Ottin ja Thomas Vanekin joukkueensa kapteeneiksi. Vanek toimi kauden alussa kapteenina kotiotteluissa ja Ott vierasotteluissa. Vajaat neljä viikkoa kauden alkamisesta Vanek siirtyi kuitenkin New York Islandersiin ja Ott jatkoi joukkueen ainoana kapteenina. Helmikuussa 2014, muutama vuorokausi ennen kauden 2013–2014 siirtotakarajaa, myös Ott siirtyi pois Sabresistä, St. Louis Bluesiin. Hän oli osana pelaajakauppaa, jossa Blues sai hänen lisäkseen maalivahti Ryan Millerin ja jossa Sabresiin siirtyivät maalivahti Jaroslav Halák, hyökkääjät Chris Stewart ja William Carrier sekä kaksi varausvuoroa.

Kesällä 2016 Ott teki yksivuotisen sopimuksen Detroit Red Wingsin kanssa. Ottin viimeisellä kaudellaan 2016–2017 hän pelasi 42 ottelua Detroitissa ja 11 ottelua Montrealissa. 

Hän ilmoitti uransa lopettamisesta ja siirtymisestä St.Louis Bluesin apuvalmentajan tehtäviin 25. toukokuuta 2017. Ott pelasi urallaan 848 ottelua tehden niissä pisteet 237. Häntä arvostettiin eniten urallaan kilpailijana ja joukkueen henkisenä johtajana. Myös St.Louis Bluesin päävalmentaja Mike Yeo sanoi että hän uskoo Ottin tuovan lisää energiaa joukkueeseen roolissaan apuvalmentajana.

Maajoukkue
----------

Ott pelasi Kanadan maajoukkueessa vuoden 2010 MM-kilpailuissa. Hän on pelannut myös alle 20-vuotiaiden MM-kilpailuissa vuosina 2001 ja 2002. Vuonna 2001 tuli pronssia ja 2002 hopeaa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1998–1999 | Leamington Flyers | OJHL-B | 48 | 14 | 30 | 44 | 110 | – | – | – | – | – |
| 1999–2000 | Windsor Spitfires | OHL | 66 | 23 | 39 | 62 | 131 | 12 | 3 | 5 | 8 | 21 |
| 2000–2001 | Windsor Spitfires | OHL | 55 | 50 | 37 | 87 | 164 | 9 | 3 | 8 | 11 | 27 |  |  |  |  |  |  | JMM | 7 | 2 | 1 | 3 | 6 |
| 2001–2002 | Windsor Spitfires | OHL | 53 | 43 | 45 | 88 | 178 | 14 | 6 | 10 | 16 | 49 | Kakkostähdistö |  |  |  |  |  | JMM | 7 | 3 | 3 | 6 | 8 |
| 2002–2003 | Utah Grizzlies | AHL | 40 | 9 | 11 | 20 | 98 | – | – | – | – | – |
|  | Dallas Stars | NHL | 26 | 3 | 4 | 7 | 31 | 1 | 0 | 0 | 0 | 0 |
| 2003–2004 | Dallas Stars | NHL | 73 | 2 | 10 | 12 | 152 | 4 | 1 | 0 | 1 | 0 |
| 2004–2005 | Hamilton Bulldogs | AHL | 67 | 18 | 21 | 39 | 279 | 4 | 0 | 0 | 0 | 20 |
| 2005–2006 | Dallas Stars | NHL | 82 | 5 | 17 | 22 | 178 | 5 | 1 | 0 | 1 | 2 |
| 2006–2007 | Iowa Stars | AHL | 3 | 0 | 0 | 0 | 8 | – | – | – | – | – |
|  | Dallas Stars | NHL | 19 | 0 | 4 | 4 | 35 | 6 | 0 | 0 | 0 | 8 |
| 2007–2008 | Dallas Stars | NHL | 73 | 11 | 11 | 22 | 147 | 18 | 2 | 1 | 3 | 22 |
| 2008–2009 | Dallas Stars | NHL | 64 | 19 | 27 | 46 | 135 | – | – | – | – | – |
| 2009–2010 | Dallas Stars | NHL | 73 | 22 | 14 | 36 | 153 | – | – | – | – | – |  |  |  |  |  |  | MM | 7 | 0 | 1 | 1 | 20 |
| 2010–2011 | Dallas Stars | NHL | 82 | 12 | 20 | 32 | 183 | – | – | – | – | – |
| 2011–2012 | Dallas Stars | NHL | 74 | 11 | 28 | 39 | 156 | – | – | – | – | – |
| 2012–2013 | Buffalo Sabres | NHL | 48 | 9 | 15 | 24 | 93 | – | – | – | – | – |
| 2013–2014 | Buffalo Sabres | NHL | 59 | 9 | 11 | 20 | 55 | – | – | – | – | – |
|  | St. Louis Blues | NHL | 23 | 0 | 3 | 3 | 37 | 6 | 0 | 2 | 2 | 14 |
| 2014–2015 | St. Louis Blues | NHL | 78 | 3 | 9 | 12 | 86 | 6 | 0 | 0 | 0 | 26 |
| 2015–2016 | St. Louis Blues | NHL | 21 | 0 | 2 | 2 | 34 | 9 | 0 | 1 | 1 | 8 |
| 2016–2017 | Detroit Red Wings | NHL | 42 | 3 | 3 | 6 | 63 | – | – | – | – | – |
|  | Montreal Canadiens | NHL | 11 | 0 | 1 | 1 | 17 | 6 | 0 | 0 | 0 | 0 |
| 14 kautta | yhteensä | NHL | 848 | 109 | 179 | 288 | 1555 | 61 | 3 | 5 | 8 | 80 |

Lähteet
-------

* Steve Ott The Internet Hockey Databasessa (englanniksi)
* Steve Ott Legends of Hockey -sivustolla (englanniksi)
* Steve Ott *Elite Prospects*. Everysport Media Group AB.  (englanniksi)

### Viitteet

1. ↑  Kreiser, John: Stars deal Ott, Pardy to Sabres for Roy *NHL.com*.  2.7.2012. National Hockey League. Viitattu 5.7.2012. (englanniksi)
2. ↑  Sabres name Vanek, Ott as captains *NHL.com*.  1.10.2013. National Hockey League. Viitattu 1.3.2014. (englanniksi)
3. ↑  Heika, Mika: Steve Ott plays nice guy in first game against Dallas Stars *The Dallas Morning News*.  28.10.2013. The Dallas Morning News Inc..  Arkistoitu 24.9.2015. Viitattu 1.3.2014. (englanniksi)
4. ↑  Miller, Ott traded to Blues by Sabres for Halak, Stewart *NHL.com*.  28.2.2014. National Hockey League. Viitattu 1.3.2014. (englanniksi)
5. ↑  Detroit agrees to terms with Steve Ott Detroit Red Wings. Viitattu 14.7.2016. (englanniksi)
6. ↑  Steve Ott Returns as Assistant Coach *NHL.com*. Viitattu 26.5.2017. (englanniksi)

Aiheesta muualla
----------------

* Steve Ott Jatkoaika.comissa (Internet Archive)

Kanadan joukkue – Jääkiekon MM-kilpailut 2010
2 Russell |
4 Del Zotto |
5 Giordano |
8 Burns |
9 Downie |
10 Perry |
11 Raymond |
13 Whitney |
14 Eberle |
17 Bourque |
18 Staal |
19 Kane |
20 Tavares |
21 Laich |
22 Beauchemin |
28 Cumiskey |
29 Ott |
30 Johnson |
40 Dubnyk |
47 Peverley |
50 Mason |
57 Myers |
91 Stamkos |
92 Duchene |
94 Smyth |
Valmentaja MacTavish